František Dibarbora

**František Dibarbora** (* 19. november 1916, Bratislava – † 4. september 1987, Bratislava) bol slovenský herec.

## Životopis
Jeho starý otec Giacomo DiBarbara bol taliansky podnikateľ, pochádzal z Udine a vlastnil pri Viedni továreň na výrobu textilných farieb. Po vyhorení továrne sa presťahoval do Bratislavy. Mal osem detí, otec Františka Filip Dibarbora bol železničiar. Na jeho popud popri gymnáziu vyštudoval Hudobnú a dramatickú akadémiu v Bratislave (1938) u Janka Borodáča. Po jej ukončení nastúpil ako elév do činoherného súboru SND. S výnimkou rokov 1940 - 1942, keď bol členom Opery SND, a rokov 1946 - 1952, keď hral na Novej scéne, bol členom Činohry SND. Na jej javisku sa objavoval aj po odchode do dôchodku v roku 1982. V divadle vytvoril vyše 180 postáv a nielen komediálnych. Najvýznamnejšie inscenácie, v ktorých hral: *Bratia Karamazovci, Revízor, Jožko Púčik a jeho kariéra, Inkognito, Veselé panie z Windsoru, Kým kohút nezaspieva*. Bol obľúbeným estrádnym umelcom. Uplatnil sa aj v televízii a v rozhlase. Pôsobil tiež ako pedagóg VŠMU. V roku 1986 dostal titul zaslúžilý umelec.

V mladosti hrával aktívne ľadový hokej, ako brankár odohral v slovenskej reprezentácii tri stretnutia.

Zomrel na následky automobilovej nehody, ktoré skomplikovali jeho zdravotné ťažkosti so srdcom. 

## Filmografia
* 1938: Neporažená armáda (*Milan Jurčík*)
* 1947: Uloupená hranice
* 1947: Varúj...! (*baník emigrant*)
* 1948: Znamení kotvy (*colný úradnik*)
* 1948: Bílá tma (*stratég*)
* 1948: Vlčie diery (*Herrmann Thiele*)
* 1950: Katka (*Dodo Kupčík*)
* 1950: Priehrada (*Fero*)
* 1952: Dovolená s Andělem (*Štefan Pálka*)
* 1952: Lazy sa pohli (*Kmoško*)
* 1952: Mladé srdcia (*agent*)
* 1953: V piatok trinásteho (*Fero*)
* 1955: Štvorylka (*dr. Branecký*)
* 1956: Previerka lásky (*majster*)
* 1957: Posledná bosorka (*rektor Melchioris*)
* 1957: **[[Zemianska česť]]** (*Daniel*)
* 1958: Šťastie príde v nedeľu (*konferencier* a *rozprávač*)
* 1959: Muž, ktorý sa nevrátil (*Piaček*)
* 1959: **[[Pán a hvezdár]]** (*maliar Mazando*)
* 1960: Skalní v ofsajde (*Sekáč*)
* 1961: Predjarie (*náčelník väzenia*)
* 1961: Zbabělec (*Varga*)
* 1962: Výlet po Dunaji (*Domasta*)
* 1962-63: **[[Jánošík I-II]]** (*sudca Očkayi*)
* 1963: Ivanov (*Kosych*)
* 1964: Archimedov zákon (*Slávik*)
* 1965: Odhalenie Alžbety Báthoryčky (*Gibala*)
* 1965: Smrť prichádza v daždi (*dr. Kostolníček*)
* 1966: Majster kat (*Tuli-bej*)
* 1967: Zmluva s diablom (*Boroš*)
* 1968: Niet inej cesty (*Ostrolúcky*)
* 1968: Šíleně smutná princezná (*kat*)
* 1968: **[[Traja svedkovia]]** (*Izák*)
* 1970: Pán si neželal nič (*hosť z izby č. 23*)
* 1971: Páni sa zabávajú (*Kisbárnaky*)
* 1974: Trofej neznámeho strelca (*nemecký generál*)
* 1975: Horúčka (*tlmočník*)
* 1975: Šepkajúci fantom (*holič*)
* 1976: Pozor, ide Jozefína ... (*Tomáš Adam*)
* 1979: Smrť šitá na mieru (*dr. Kuchár*)
* 1987: Pehavý Max a strašidlá (*železničný výpravca*)
* 1987: Vojna volov

## Seriály
* 1984: Vrabce z Tŕnia (*dedo Bača*)
* 1986: Safari (*Profesor*)
* 1987: Teta (*železničný výpravca*)

## Literatúra
* Kol. autorov: *O herectve Františka Dibarboru : zborník materiálov zo seminára.* Bratislava : Zväz slovenských dramatických umelcov, 1984, 52 s. 
* HORVÁTHOVÁ-ČISÁRIKOVÁ, Alena  SLUŠNÝ, Roman  VALO, Peter: *Nezostalo po nich ticho - 12 osobností očami ich blízkych.* Bratislava : Forza Music, 2009, 172 s. ISBN 978-80-89359-12-7, (12 osobností: Jaro Filip, Stano Radič, Pavol Juráň, Elena Galanová, Ondrej Nepela, Vladimír Dzurilla, František Dibarbora, Ivan Krajíček, Zora Kolínska, Karol Duchoň, Vladislav Müller, Gustáv Valach)
* PODMAKOVÁ, Dagmar (ed.): *František Dibarbora : herec noblesy, komédie i tragiky.* Bratislava : Kabinet divadla a filmu SAV, 2002, 271 s. ISBN 80-967283-6-9

## Referencie

## Externé odkazy
* 
*  (*Kinobox.cz*)
* 
* 
* František Dibarbora na Osobnosti.cz

Kategória:Slovenskí divadelní herci
Kategória:Slovenskí filmoví herci
Kategória:Slovenskí rozhlasoví herci
Kategória:Slovenskí televízni herci
Kategória:Slovenskí vysokoškolskí pedagógovia
Kategória:Česko-slovenskí zaslúžilí umelci
Kategória:Slovenskí hokejisti
Kategória:Slovenskí hokejoví brankári
Kategória:Obete cestných dopravných nehôd
Kategória:Osobnosti z Bratislavy
Kategória:Slovenské osobnosti talianskeho pôvodu
Kategória:Osobnosti na slovenských poštových známkach
Kategória:Členovia Činohry Slovenského národného divadla
Kategória:Vyučujúci na Vysokej škole múzických umení v Bratislave